ટ્વીટમાં અરૂણ જેટલીએ લખ્યું હતું કે, ઓગસ્ટ અને સપ્ટેમ્બર માટે જીએસટી-ફોર્મ 3બી ફાઇલ કરનારાઓએ લેટ ફી ભરવાની નહીં રહે. જેમણે ફી ભરી દીધી છે, તેમને પૈસા પરત કરવામાં આવશે. તેમના ટેક્સ લેઝરમાં ફી ક્રેડિટ કરવામાં આવશે. ઉલ્લેખનીય છે કે, દેશમાં જુલાઇ માસથી જીએસટી વ્યવસ્થા લાગુ થઇ છે. ત્યાર બાદ આ ત્રીજો મહિનો છે, જે માટે કંપનીઓએ જીએસટીઆર-3બી ભરવું પડે છે. આમાં તેમણે પોતાના વેચાણનો હિસાબ આપવાનો રહે છે. જુલાઇ તથા ઓગસ્ટ માટે ક્રમશઃ 55.68 લાખ તથા 50 લાખ રિટર્ન ભરવામાં આવ્યા, જેના કારણે ક્રમશઃ 95 હજાર કરોડ અને 92 હજાર કરોડ આવક થઇ છે.